Skietgeveg breek uit by Jhb-laerskoolŉ Skietgeveg het Dinsdagoggend uitgebreek tussen die polisie en ŉ vermeende rower by ŉ laerskool in Bryanston in Johannesburg. ŉ Polisiewoordvoerder, kapt. Kym Cloete, sê hulle het omstreeks 7:20 Dinsdagoggend ŉ swart Subaru in die skool se parkeerarea opgemerk met ŉ verdagte insittende. “Toe die polisie die motor nader het die man ŉ vuurwapen uitgeruk en begin skiet. Die polisie het probeer om sy motor met hulle motor te blokker maar hy kon verbykom.” Die man het ŉ ander motor getref terwyl hy in die Subara gevlug het. Dit is nie duidelik of die man tydens die skietgeveg beseer is nie. Niemand anders is tydens die voorval beseer nie. Die polisie vermoed dat die man deel is van ŉ sindikaat wat motors steel. Cloete sê ŉ bende teister die afgelope ruk laerskole in die Sandton-area.